Platon

Platon ble født i 427 f.Kr. i Athen, og hans fødenavn var i følge hellenistiske beretninger Aristocles, men har tatt i bruk navnet Platon etter at han brytetrener kalte han for Platon, som betyr "bred", mye mulig på grunn av hans kroppsfasong. Andre teorier forteller at han kan ha fått navnet Platon på grunn av sin veltalenhet (platutês) eler grunnet hans brede panne (platus).

Platon startet sin karriere med å skrive dikt, tittelert som tragediedikter. Han har skrevet skrevet sine filosofiske verker i dialoger, noe som også er betraktet som litteratur. I tidlig ungdom, møtte Platon filosofen Sokrates i sin hjemby, Athen, og det var påvirkningen Sokrates gjorde på ham som fikk han til å bli filosof. Han ble i tillegg inspirert av pythagoreerne som er et religiøst orientalsk brorskap. De dyrket blant annet reinkarnasjon, tallmagi og askese, og de hadde også en mening om at menneskets sjel og legeme alltid er i konflikt med hverandre. Platon fikk også impulser fra Heraklit og eleaterne. "Deres lære handlet om virkeligheten som uforanderlig og evig i sitt innerste vesen, tilgjengelig bare for ren fornuftserkjennelse".

Som sagt skrev Platon sin lære ned i alt 34 dialoger. I de tidligste dialogene er han veldig påvirket av Sokrates, som om Sokrates er hovedpersonen og at Platon er hans taler. Mange av hans dialoger er skrevet direkte om Sokrates, som for eksempel "Apologien - Sokrates forsvarstale etter hans dødsdom", "Kriton - om Sokrates fengselstid" m.m. Disse dialogene er regnet som litterære mesterverker.

Platon er mest kjent for sin idélære, og utgangspunktet for denne er Sokrates' lære om allmennbegrepene - som vil si alle egenskaper eller trekk enkelttingene har til felles. Han fokuserer på spørsmål om hva det er virkelig finnes og det som ligger bak det vi sanser. Noe av det viktigste for Platon er å bevise at det gode finnes, og at det ikke er opp til hvert enkelt individ å bestemme hva som er godt. Et eksempel kan være hvordan vi ser og vet at to forskjellige handlinger er gode, som å hjelpe en blind dame over gaten eller hjelpe noen med leksene. Platon spør om hvordan vi kan se det gode i to forskjellige situasjoner og handlinger, og mener at det er idéen om Det gode vi gjenkjenner.

Platon skiller dessuten mellom to typer kunnskap, der vi på den ene siden kan ha en mening og tro om at ting er i endring, der vi får kunnskap gjennom våre sanser. Den andre typen fornuft viser til at vi har sikker kunnskap om det som er uforanderlig og evig - ideer. Han mener at de ting vi erfarer med sansene er en skygge eller et avbilde av de evige ideene. Dette er grunnen til at Platons teori om det vi kan ha sikker kunnskap om blir kalt idélæren.

Platon prøvde å forklare at vi har medfødt kunnskap på denne måten: "Vi forstår de evige ideer med fornuften, og gunnen til dette er at sjelen vår har levd blant disse ideene før. Derfor kan vi gjenkjenne ting i den fysiske verden uansett om alt er i forandring og bevegelse". Platon prøver ved dette å fortelle at vi kan vite ting uansett om vi ikke har erfart dem selv med våre sanser.

En annen mening Platon stod for var dualisme. Hans filosofi er dualistisk, og dualisme betyr at noe består av to grunnelementer. Platon skilte mellom to forskjellige sfærer av virkeligheten - kroppen og sansingen tilhører den fysiske verden, mens sjelen og tanken tilhører ideenes verden. Ved dette sier han også at den fysiske verden er forgjengelig og ideenes verden er evig. Et eksempel på den dualistiske oppfatningen kan være at alle giraffer går under idéen giraff og alle mennesker går under idéen menneske. Det Platon prøver å vise er at ideer er evige og uforanderlige, men gjennom våre sanser kan vi oppleve en materiell og foranderlig verden som kan sees som en etterligning av idéene. I idéenes verden får vi en viten om giraffens idé, altså den uforanderlige, og det som gjør en giraff til en giraff. Og Platon mente at vår innsikt til idéverden er medfødt - vi kommer fra idéenes verden som født, og da blir vårt liv til en tilværelse som er midlertidig i en materiell sanseverden. Når vi dør vender vi tilbake til idéverden.